google/wiki40b huggingface dataset:
Chamonix

Geografi

Chamonix er lokalisert 45°55′8″N 6°51′55″Ø og ligger på ca. 1030 moh. Chamonix-dalen løper nordøst til sydvest og igjennom dalen renner elven Arve. På den sørøøstlige siden av Chamonix ligger Mont Blanc, det høyeste fjellet i Vest-Europa med sine 4807 moh. Mens på den nordvestlige siden av byen ligger fjelltoppen Le Brévent (2525 moh.). En rekke andre landsbyer hører også innunder kommunen, blant disse er: Les Bossons (1012 moh.), Les Praz (1060 moh.), Argentière (1252 moh.) og Le Tour (1462 moh.). Chamonix grenser til Aostadalen i Italia gjennom Mont Blanc-tunnelen og Martigny i Sveits igjennom Col de Montets passet (1461 moh.).

Severdigheter

Sør for Chamonix ligger flere fjeltopper, blant annet Aiguille du Midi (3842 moh.) og Mont Blanc (4807 moh.). For å komme opp til Mont Blanc må man benytte en gondolbane halvveis opp. Etter det kan man klatre opp langs isbreer. Det er også mulighet til å ta hele gondolbanen til toppen av Aiguille du Midi. Derfra ser man over til Mont Blanc.
Oskar Omdal

Liv og virke

Omdal ble utdannet ved Marinens flyvåpen i 1919 og ble løytnant tre år senere.
I 1925 var Omdal med som mekaniker på Roald Amundsens flyferd til Nordpolen. Den 21. mai 1925 startet de med to flybåter fra Ny-Ålesund. På «N–25» var Hjalmar Riiser-Larsen flyger, Roald Amundsen navigatør, og Karl Feucht mekaniker. På «N–24» var Leif Ragnar Dietrichson flyger, Lincoln Ellsworth navigatør og Oskar Omdal mekaniker. De landet på  87° 44' nord og hadde store vanskeligheter med å komme i lufta igjen. «N–24» var skadet og måtte etterlates. Da gruppen skulle ta seg rundt ei råk og bort til N-25, gikk Omdal og Dietrichson gjennom isen og holdt på å drukne. Takket være at alle hadde på seg redningsvesten Tethys, at de hadde blåst dem delvis opp og, at Ellsworth ikke havnet i vannet, klarte han å hjelpe de to opp på isen igjen og gjenforenes med besetningen på N 25.Først 15. juni hadde de fått laget en provisorisk startbane på 500 meter på isen der de maktet å ta av med «N–25» med alle seks om bord. 
De landet samme dag i Brennevinsfjorden på Nordaustlandet.
Selfangstskuta «Sjøliv» fra Balsfjord var i området og reddet Amundsen og hans menn tilbake til Ny-Ålesund.
Omdal omkom sammen med Frances Wilson Grayson og Brice Goldsborough som hadde hyret Omdal for en atlanterhavsflyvning fra Curtis Field i New York til Harbor Grace i Newfoundland, hvor de skulle forberede en krysning av Atlanterhavet. 
Oscar Omdals gate i Stavanger og Oscar Omdals terrasse i Hamresanden i Kristiansand er oppkalt etter ham.
Sulisvise

«Sulisvise» er en skillingsvise fra Sulitjelma, skrevet i 1897. Forfatteren jobbet i gruvene der, som ble stiftet i 1891 under navnet Sulitjelma Aktiebolag. De hadde sitt hovedsete i Helsingborg i Sverige. Det var samen Mons Persen som i 1860 først påviste kobber i Sulitjelma. Visa er innspilt på Frem fra Glemselen kap.12 med Arnstein Tungvåg.
In the Woods…

In the Woods... var et norsk progressivt ekstremmetal-band fra Kristiansand. Bandet ble etablert i 1992.
Kinas nasjonale radio

Kinas nasjonale radio (kinesisk: 中央人民广播电台; pinyin: Zhōngyāng Rénmín Guǎngbō Diàntái, engelsk offisielt navn: China National Radio – CNR) er den nasjonale radiokringkaster i Folkerepublikken Kina. Den har sitt hovedkvarter i Beijing.
Nick Leavey

Resultater

Hans første store mesterskap som senior var EM i friidrett innendørs 2009 i Torino. Det britiske laget, som bestod av Richard Buck, Nick Leavey, Nigel Levine og Philip Taylor, løp på 3.07,04, og fikk sølv bak Italia. Storbritannia og Polen fikk samme tid, men Polen ble tildelt tredjeplassen. Han deltok også på 400 meter individuelt, der han ble slått ut i semifinalen. Han kom på fjerdeplass i sitt heat, med tiden 47,93. 
I 2010 vant Leavey en bronsemedalje med det britiske stafettlaget på 4x400 meter ved Samveldelekene i New Delhi. De andre på det britiske laget som løp finalen var Conrad Williams, Richard Yates og Robert Tobin, men David Hughes og Graham Hedman deltok i kvalifiseringsheatet, og fikk også medalje.
I 2011 deltok han kun på 4 x 400 meter stafett ved innendørs-EM i Paris, og det britiske laget vant sølv på 4 x 400 meter bak Frankrike. De andre på det britiske laget denne gangen var Nigel Levine, Richard Strachan og Richard Buck.
Chalepides fuliginosus

Utseende

En middelsstor (10-15 millimeter), glatt, avlang, halvblankt rødbrun til svart hornbille. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. På undersiden har de en del stive hår, oversiden er helt naken, fint punktert. Hannen er noe smalere enn hunnen, og pronotum er bredest foran midten, mens den noe bredere hunnen har pronotum som er bredest nær roten. "Snuten" er avrundet. Bein og antenner er temmelig korte.

Levevis

I alle fall noen av artene har et halv-akvatisk levevis og lever på vannplanter, blant annet det problematiske ugresset vannhyasint (Eichhornia crassipes). De voksne billene flyr om natten og kan komme svært tallrikt til lys.

Utbredelse

Arten er utbredt i Brasil, Bolivia og Chile.
INorden.no

iNorden.org var en felles, nordisk satsing på borgerjournalistikk, der bloggere, skribenter, aspirerende og erfarne journalister bidro til en nyhetsportal for hele Norden.
Initiativet var privat, kollektivt, brukerstyrt og non-profit. Tjenesten ble etablert på idealistisk basis, med intensjoner om å få borgerjournalistikk som en faktor i det nordiske mediebildet.
iNorden.org var en paraplytjeneste, mens de nasjonale portalene ble etablert som iNorden.dk, iNorden.no og iNorden.se. er for tiden under etablering, og vil, så snart redaksjoner er etablert, få selskap av iNorden.fi og iNorden.is. Det skulle også etableres en all-nordisk, engelskspråklig portal på english.iNorden.org, hvor engelskbloggende/-skrivende nordboere skulle få anledning til å bidra med journalistikk, kulturanmeldelser eller andre meningsytringer.
Nettstedet, som ble lansert 29. oktober 2007, og hadde et samlet 273.000 sideoppslag i februar 2008.
iNorden.org ble grunnlagt av Fred Rune Rahm, Pål Hivand, Jarle Petterson og Øyvind Strømmen.
Peanøttsmør- og syltetøysandwich

Peanøttsmør- og syltetøysandwich er en sandwich som består av to skiver hvitt brød, hvor man smører peanøttsmør på og deretter legger et lag syltetøy, ofte av jordbær, ovenpå.
Sandwichen er meget populær især i USA (der den kalles PB&J, Peanut butter and jelly). Sandwicher basert på peanøttsmør kom allerede rundt århundreskriftet, og forskjellige oppskrifter på dette fantes ofte i amerikanske ukeblader og kokebøker i tiårene som fulgte. Etter at syltetøyet kom med ble slike sandwicher vanligvis assosiert med barn; dette skjedde sannsynligvis på slutten av 1920-tallet i forbindelse med at ferdig oppskåret brød ble tilgjengelig i amerikanske matbutikker, slik at barn kunne lage sandwicher selv uten å måtte bruke skarpe kniver.
Tour de Ski 2006/07

Etappe 8

7. januar 2007, Val di Fiemme, Italia.
Nettball under Stillehavslekene 1983

Nettball under Stillehavslekene 1983. Nettball var en av flere sporter som var med i de sjuende stillehavslekene som ble arrangert i Apia på Vest-Samoa i perioden 5. til 16. september 1983. Det var femte gangen som nettball var med på programmet i stillehavslekene. Det var kun en turnering for kvinner.
Chunhua

Chunhua (kinesisk: 淳化县; pinyin: Chúnhuà Xiàn) er et fylke i provinsen Shaanxi i Folkerepublikken Kina. Den er understilt byprefekturet Xianyang.
I 1999 var befolkningen på 183 479 innbyggere.

Samferdsel

Kinas riksvei 211 løper gjennom området. Den fører fra Yinchuan i den autonome region Ningxia Hui til Xi'an i Shaanxi.
Fresna

Utseende

Små til middelsstore, brune smygere, vingenes overside med noen små, hvite flekker. Undersiden er lysere, og bakvingen har svarte flekker.

Levevis

Larvene lever på planter i slektene Albizia (mimosafamilien) og Paullinia (såpebærfamilien).

Utbredelse

Slekten er utbredt i Afrika.
Obduksjon

En obduksjon, også kjent som post-mortem undersøkelse, autopsi (på engelsk autopsy) eller likåpning, er en medisinsk prosedyre som består i å undersøke et lik for å bestemme årsak og forløp av vedkommendes død og å undersøke eventuelle sykdommer eller skader. Den er vanligvis utført av en spesialistutdannet lege som kalles en patolog.
En nekropsi er en post-mortem undersøkelse av et dyr.

Etymologi

Ordet obduksjon kommer fra det latinske substantivet obductio som er dannet av obducere, som egentlig betyr «å dekke til (et lik etter en undersøkelse)». Autopsi kommer fra det greske ordet for å «se seg selv». Nekropsi er gresk for å «se en død kropp». Post mortem er latin og betyr «etter døden».

Klinisk obduksjon

En klinisk eller akademisk obduksjon kan ha to hovedmål. De kan gi bedre innsikt i patologiske prosesser og bestemme faktorer som medvirket til pasientens død. Den har også en viktig rolle i å kontrollere behandling som er gitt pasienten. Obduksjonen kan også gi informasjon som kan forebygge liknende dødsfall senere.
Klinisk obduksjon foretas langt oftere ved dødsfall som skjer på sykehus, eller på vei til sykehus, enn ved dødsfall hjemme eller utendørs. 
Det er ofte problemer med dekning av transportutgifter ved obduksjon etter dødsfall utenfor sykehus.
Obduksjon er et godt middel for å sikre at samfunnets dødsårsakregister er pålitelig. Siden obduksjon skjer sjelden, særlig ved dødsfall utenfor sykehus, kan det forventes usikkerheter og feil i dødsårsakregisteret.
Historikk over europamesterskapsrekorder i spydkast

Dette er en liste over utviklingen av mesterskaprekorder for spydkast ved europamesterskapet i friidrett utendørs.
Kompilatorteknikk

Kompilatorteknikk eller kompilatorkonstruksjon er et fagfelt innenfor informatikken som dreier seg om utvikling av programmeringsspråk og deres tilknyttede kompilatorer i teori og praksis.
Kompilatorteorien dreier seg primært om programmeringsspråkenes leksemer, syntaks, grammatikk og semantikk, og har sterke bånd til fagområdet lingvistikk. Den praktiske delen omfatter den aktuelle implementasjon av kompilatorer for programmeringsspråk. Studenter vil vanligvis som øvelse skrive en front-end til en kompilator med et enkelt språk, som for eksempel Micro.
VM i fotball 2014 – Gruppe D

Gruppe D i VM i fotball 2014 bestod av Uruguay, Costa Rica, England og Italia. Dette var den eneste gruppen i dette mesterskapet som bestod av flere tidligere verdensmestere. Siden det var tre tidligere verdensmestere i denne gruppen, i form av Uruguay, England og Italia, betydde det at minst ett av disse lagene ville bli slått ut i gruppespillet. Av samme grunn ble gruppe D av mange betraktet som «dødens gruppe» sammen med gruppe B og G. Kampene i gruppe D ble spilt mellom 14. og 24. juni 2014.
Gruppespillet endte med at Costa Rica og Uruguay tok seg videre til sluttspillet, mens Italia og England ble slått ut etter å ha tapt to kamper hver. Før mesterskapet ble Costa Rica ansett for å være det svakeste laget i gruppen, og man forventet at det skulle ryke ut sammen med en av de tidligere verdensmestrene. Laget overrasket imidlertid sterkt ved å vinne de to første kampene mot henholdsvis Uruguay og Italia, som sikret costaricansk avansement til åttendedelsfinale.
Vinneren av gruppe D (Costa Rica) møtte toeren i gruppe C (Hellas) i åttendedelsfinalen som ble spilt 29. juni, mens toeren i gruppe D (Uruguay) møtte vinneren av gruppe C (Colombia) i åttendedelsfinalen som ble spilt 28. juni.
Atlanta Beat

WUSA

Atlanta Beat stilte i lyseblå drakter, med hvite bortedrakter med blå bukser. 
Beat hadde skaffet seg store navn som Sun Wen, Briana Scurry, Charmaine Hooper og Maribel Domínguez, og de var blant de beste lagene. De fikk etter hvert den litt pussige situasjonen at de var det mest suksessfulle laget som aldri vant. De kom til sluttspillet hvert år som eneste lag, men derfra gikk det ikke hele veien. Beat vant den første gjennomføringen, og kom dermed til sluttspillet. De kom også til finalen, men tapte den på straffesparkkonkurranse. Året etter kom de til sluttspillet som fjerde lag etter serien, men tapte semifinalen på golden goal. I seriens siste år kom Atlanta igjen til finalen, og igjen ble det Golden goal som avgjorde.

WPS

Atlanta Beat var ikke med i den første sesongen av Women's Professional Soccer, men deltok i stedet i sesong to.

Navn og farger

Ettersom det nye laget ikke var en forfølgelse av det gamle, var verken navn eller farger forutbestemt. Navnet ble avgjort ved avstemning. Atlanta Beat vant over Atlanta Attack og Atlanta Storm. Beats gamle logo ble beholdt, men fargene ble byttet om. Beats gamle lyseblå og mørkeblå logo og lyseblå drakt ble byttet ut med gull og «Ferrari-rød».

Spillere

I draftingen til 2010-sesongen fikk Atlanta Beat velge seks spillere fra de eksisterende syv lagene, hvorav de kunne ta fire fra de to øverste. Av disse valgte Beat Katie Larkin ogSharolta Nonen fra Los Angeles Sol, Amanda Cinalli fra Saint Louis Athletica, Noelle Keselica fra Sky Blue FC og Leigh Ann Robinson fra FC Gold Pride. I tillegg valgte de tre spillere fra av WPS hardt prøvede Umeå IK, i sveitsiske Ramona Bachmann, danske Johanna Rasmussen og japanske Mami Yamaguchi. Bachmann spilte noe i klubben, men på grunn av skader og ingen større sesong, dro hun tilbake til Umeå etter en sesong. Beat fikk også spillere fra Sol og Saint Louis Athletica etter at også denne gikk konkurs. Blant spillerne de fikk var Hope Solo, USAs landslagskeeper.

Første sesong

Beat hadde ingen større suksess, og endte klart sist i sin første sesong. I den siste kampen møtte de Washington Freedom, som fortsatt kjempet om sluttspillplass, ble det tatt noen dommeravgjørelser som Beats keeper Solo syntes var kontroversielle. Dette luftet hun blant annet på Twitter, og skapte en mindre skandale. Beat hadde ingenting å spille for.
Daniel Tilas

Biografi

Daniel Tilas var sønn av Olof Tilas og Maria Hjärne. Faren, som tilhørte samme slekt som Granfelt fra Dal, var major når han ble adlet i 1719, da Daniel var sju år. Bestefaren var den kjente Urban Hiärne.
Tilas studerte i Uppsala og ble auskultant i Bergskollegium i 1732, deretter foretok han en mengde reiser i Bergslagen, Norge, Karelen og Russland. Han ble valgt som en av Kungliga Vetenskapsakademiens tidlige medlemmer etter at det ble opprettet i 1739. Han var hovjunkare i 1739, bergsdirektör i 1740–1745, kammerherre i 1743, assessor i Bergskollegium 1745, bergsråd i 1755, landshøvding i 1762, friherre i 1766, riksheraldiker i 1767 og var tilstede i ellve riksdager.
Som vise grensekommissær i grensekommisjonens arbeid mellom Sverige og Norge vandret han hele grensestrekningen fra Värmland til Torneå lappområde. I vår tid har hans Mineral-historie öfwer Osmunds-fjellet uti Rättwiks Sochn og Øst-Dalarne (1740) blitt kjent som en av de eldste kjente geologiske beskrivelsene av et område. Han var kommandør av Nordstjärneorden.
Han giftet seg i 1741 med Hedvig Reuterholm og i 1743 med Anna Katarina Åkerhielm af Margaretelund. Han fikk ni barn, men ingen barnebarn.
Rhinland

Rhinland er en historisk region i det vestre Tyskland. Rhinland ligger på begge sider av elven Rhinen, og ligger i dag i de tyske delstatene Rheinland-Pfalz og Nordrhein-Westfalen.
Tidligere var Rhinland den prøyssiske provinsen Rhinland. Den ble opprettet i 1822, som en sammenslåing av to allerede eksisterende prøyssiske provinser, det tidligere hertugdømmet Jülich-Kleve-Berg og storhertugdømmet Niederrhein. Etter første verdenskrig ble Saarland skilt ut av Rhinland og plassert under fransk administrasjon. Samtidig ble deler av Rhinland overtatt av Belgia.
I mellomkrigstiden skulle Rhinland ifølge Versaillestraktaten være en demilitarisert sone. Den 7. mars 1936 ignorerte Hitler traktaten og sendte tyske styrker inn i området.
Det var i 1946, etter andre verdenskrig, at Rhinland fikk dagens administrative inndeling og ble delt mellom Rheinland-Pfalz og Nordrhein-Westfalen.
Rhinlands største byer er Aachen, Köln, Krefeld, Düsseldorf, Duisburg, Essen, Koblenz, og Wuppertal.
Josef Suk (fiolinist)

Liv og virke

Josef Suk studerte ved konservatoriet i Praha og med fiolinpedagogen Jaroslav Kocian. Han debuterte offisielt som solist i 1954 og fikk raskt en internasjonal karriere. Suk spilte i en mengde ulike sammenstillinger, både konsertant og kammermusikalsk og ble regnet som en av de mest allsidige fiolinistene på 1900-tallet, med et musikalsk spenn fra Johann Sebastian Bach til Alban Berg.
For Suk var kammermusikken like viktig som den solistiske aktiviteten.  I den «tsjekkiske tio»  satte han – sammen med   Jan Panenka på klaver og Josef Chuchro på cello – en høy målestokk med innspillinger av Schubert (op. 99), Beethoven og Dvořák. Med den «amerikanske trioen» – Julius Katchen på klaver og János Starker på cello – utmerket han seg framfor alt med innspillinger av trioene til Brahms. 
I 1974 stiftet Suk et eget kammerorkester, Sukův komorní orchestr («Suk kammerorkester»). 
Fra 1960-årene av spilte Suk på Váša Příhodas stradivarius «Camposelice» som den tsjekkiske staten stilte til hans rådighet.
Ornithoptera alexandrae

Utseende

En kjempestor sommerfugl – hunnen er verdens største dagsommerfugl. Hannen har et vingespenn på 16-20 centimeter, hunnen er opptil 31 centimeter i vingespenn og kan veie 12 gram. Hannen er påfallende smalvinget, vingene er blågrønne med svarte felter. Hunnen er sjokoladebrun med gulhvite flekker, på bakvingene er de lyse feltene dominerende. Bakkroppen er gul hos hannen, hvitaktig hos hunnen.

Levevis

Larvene lever på planter av slekten Pararistolochia i holurtfamilien (Aristolochiaceae). Larven lagrer stoffer fra den giftige næringsplanten for sin egen beskyttelse.

Trusler

Arten forekommer bare i et svært begrenset område og er truet av flere faktorer, først og fremst avskoging til fordel for oljepalme-plantasjer. En stor del av artens leveområder ble også ødelagt av et vulkanutbrudd på 1950-tallet. Den er også meget ettertraktet blant samlere, det er i dag ulovlig å omsette villfangede eksemplarer men noe ulovlig handel foregår trolig.
Margrete av Danmark

Ettermæle

Margretes etterkommer Jakob VI giftet seg med en annen prinsesse av Danmark og en slektning av Margrete, Anne av Danmark, søster til Christian IV. Jakob og Anne ble stamforeldre til alle framtidige monarker av både Skottland og England.
Da det på 1900-tallet ble økende misnøye med de britiske sentralmyndighetenes behandling av distriktene, ble den historiske avtalen om Margretes ekteskapskontrakt gravd frem igjen. En bønn ble sendt til kongene i Norge og Danmark om kontantutbetaling av Margretes medgift til det skotske finansdepartementet, slik at Orknøyene og Shetlandsøyene kunne tilbakeføres til sin opprinnelige posisjon som en del av Norge, eventuelt Danmark, og ikke som en del av Storbritannia. Da dette ikke var politisk mulig, ble ikke løsrivelsen foretatt, skjønt medgiften er fortsatt ikke betalt. Til tross for skotsk overtagelse ble ikke forbindelsen til Norge brutt. Norske institusjoner og myndigheter fortsatte delvis å fungere, og norsk var i hvert fall på Shetland både tale- og skriftspråk i ganske lang tid.
Bingo Airways

Bingo Airways var et polsk charterselskap med baser på Warsaw Chopin og Katowice Airports.
Bingo Airways hadde et smilende ansikt og rød nese malt i fronten på sine fly. Et av Bingos A320-200s, kjennetegn SP-ACK, var dekorert med logoen til selskapet Chupa Chups.
Den 10. januar 2014 annonserte  Bingo Airways' marketing direktør Piotr Samson at selskapet planla rutetrafikk, men kunne ikke spesifisere nærmere om  destinasjoner og start.
I juni 2014 måtte Bingo Airways innstille alle operasjoner da polske myndigheter inndro driftstillatelsen.
Yanping

Yanping (kinesisk: 延平区; pinyin: Yánpíng Qū) er et bydistrikt i provinsen Fujian i Folkerepublikken Kina. Det ligger i byprefekturet Nanping. Det er hovedsetet for byprefekturet.
Arealet er på 2 659,7 km² og befolkningen på ca. 490 200 innbyggere (2003).

Historie

Selve byen begynte med et hus bygget i 196 f.Kr. Tidligere lå det en landsby i omrpdet. Ettersom stedet er ved elven Mins øverste løp, ble den et handelssenter mellom det nordlige Fujian, Jiangxi og Fuzhou. Byen var også det siste feste før man kom ned til Fuzhou, og derfor ble den vanligvis sterkt befestet. Ettersom soldatene for det meste kom fra det nordlige Kina, utviklet området en dialekt som har mange fellestrekk med den kinesisk som ble talt i provinsen Henan.
Byen fikk navnet Nanping i 1956, men etter at selve prefekturet den ligger i fikk navnet Nanping i 1995, ble bynavnet endret til det nåværende.
Cremastocheilus

Utseende

Middelsstore, mattsvarte gullbasser med svært langstrakt kroppsbygning. Kroppen er langstrakt og litt flat, beina korte og kraftige, tilpasset graving. Munndelene er sterkt modifiserte og danner en skje-lignende struktur på undersiden av hodet. Dekkvingene kan være rynkete eller med groper, men uten punktrader. Larvene er kledt med lange, silkeaktige hår.

Levevis

Artene er knyttet til maur og lever inne i tuene.
De voksne billene er rovdyr som lever av maurenes egg og larver, dette gjelder kanskje også larvene men det er også mulig at larvene eter plantemateriale som maurene drar inn i tua.

Utbredelse

Slekten er utbredt i Mellom- og Nord-Amerika.
Riksfondet for nynorsk presse

Riksfondet for nynorsk presse er en frivillig organisasjon med formål å støtte nynorske medietiltak generelt, og avisa Dag og Tid spesielt. Fra 1964 til 2013 hadde fondet bevilget 5,4 millioner NOK. Godt og vel to tredjedeler av dette gikk til Dag og Tid.
Organisasjonen ble grunnlagt 2. april 1964. I det første styret var Hartvig Kiran formann og Erling Lægreid sekretær. Fondets inntekter kommer fra frivillig årskontingent og gaver fra medlemmene. I 2007 hadde fondet i underkant av tusen medlemmer.
Riksfondet for nynorsk presse utdeler siden 1986 årlig Heidersprisen Aasmund Olavson Vinje.
Frostaporten (nettsted)

Frostaporten er et norsk nettsted som inneholder informasjon om Frosta kommune. Dette er en samleside for turist-, næringslivs- og lokalinformasjon som favner Frosta og nærområdet. Frosta er en aktiv landbrukskommune med stor produksjon innen frukt, grønnsaker og gartneriprodukter. Det er ikke uten grunn at bygda på folkemunne også kalles «Trondheims kjøkkenhage.» Frostaporten.no tar derfor sikte på å gi brukerne et samlet utgangspunkt for videre søk i informasjon og tjenester tilknyttet Frosta.